તાજેતરમાં વાયુ વાવાઝોડા સમયે આવેલા વરસાદી ઝાપટામાં આપણાં જિલ્લામાં ખેડૂતોએ વાવણી લાયક વરસાદ સમજી વાવેતર તો કરી દીધા છે, ખેડૂતોએ મગફળી અને કપાસ બન્ને પાકના વાવેતર કરી અત્યારે કુદરત તરફ મીટ માંડી કાગડોળે વરસાદની રાહ જોઈ રહ્યા છે, આ જિલ્લામાં સિંચાઇની સગવડ ન હોય પાકનો સંપૂર્ણપણે આધાર વરસાદ પર જ રહે છે અને વાવણી પછી એક મહિનાથી વરસાદ ન પડવાના કારણે અત્યારે ખેડૂતોનો પાક સુકાઈ રહ્યો છે.